การประกอบธุรกิจของแต่ละสายผลิตภัณฑ์

กลุ่มธุรกิจรับเหมาก่อสร้างและบริหารงานก่อสร้าง

ในปัจจุบันบริษัทฯ, บริษัทย่อย และกิจการร่วมค้า รับเหมาก่อสร้างโครงการสาธารณูปโภคพื้นฐาน
โครงการวิศวกรรมโยธาและโครงสร้าง โดยมีธุรกิจในประเทศไทยเท่านั้น
ตัวอย่างผลงานที่ผ่านมาและอยู่ระหว่างดำเนินการก่อสร้างประกอบด้วย

+-------------------+--------------+--------+-------------+----------+
| ชื่อโครงการ         | ประเภท       | ม      | ปีที่สร้าง      | ดำเ      |
|                   |              | ูลค่างาน |             | นินการโดย |
|                   |              |        |             |          |
|                   |              | (ล     |             |          |
|                   |              | ้านบาท) |             |          |
+-------------------+--------------+--------+-------------+----------+
| ทำเนียบองคมนตรี     | อาคาร        | 229    | 2546-2547   | บริษัทฯ    |
+-------------------+--------------+--------+-------------+----------+
| ทางหลวงสาย        | ทางหลวง      | 856    | 2544-2547   | บริษัทฯ    |
| อ.ร่อนพิบูลย์ –       |              |        |             |          |
|                   |              |        |             |          |
| นครศรีธรรมราช      |              |        |             |          |
+-------------------+--------------+--------+-------------+----------+
| มหาวิทยาลัยกรุงเทพ   | อาคาร        | 487    | 2545-ก      | บริษัทฯ    |
|                   | เรียน/ปฏิบัติการ |        | ำลังดำเนินการ |          |
+-------------------+--------------+--------+-------------+----------+
| โครงการฝักข้าวโพด   | คอนโดมิเนียม   | 424    | 2545-ก      | บริษัทฯ    |
| อาคาร 1-3         |              |        | ำลังดำเนินการ |          |
+-------------------+--------------+--------+-------------+----------+
| มาลัยวนา ภูเก็ต      | บ            | 142    | 2546-ก      | บริษัทฯ    |
|                   | ้านพักตากอากาศ |        | ำลังดำเนินการ |          |
+-------------------+--------------+--------+-------------+----------+
| Q Con Factory 2,  | โรงงาน       | 400    | 2546-ก      | บริษัทฯ    |
| 3 & 4             |              |        | ำลังดำเนินการ |          |
+-------------------+--------------+--------+-------------+----------+
| โรงเรียนเตรียมทหาร  | อาคาร        | 500    | 2546-ก      | บริษัทฯ    |
| (ขยาย)            |              |        | ำลังดำเนินการ |          |
+-------------------+--------------+--------+-------------+----------+
| พัฒนาสปอร์ทคลับ      | อ            | 232    | 2546-ก      | บริษัทฯ    |
|                   | าคาร/สนามกีฬา |        | ำลังดำเนินการ |          |
+-------------------+--------------+--------+-------------+----------+
| อาคารสำนักงาน T.C. | อาคาร        | 156    | 2546-ก      | บริษัทฯ    |
|                   |              |        | ำลังดำเนินการ |          |
+-------------------+--------------+--------+-------------+----------+
| กลุ่ม บมจ.          | โรงงาน อาคาร | 800    | 2546-ก      | บริษัทฯ    |
| เจริญโภคภัณฑ์        | ไซโล         |        | ำลังดำเนินการ |          |
|                   |              |        |             |          |
| อาหาร             |              |        |             |          |
+-------------------+--------------+--------+-------------+----------+
| นิคมอ              | งานถนน สะพาน | 280    | 2547-ก      | บริษัทฯ    |
| ุตสาหกรรมการพิมพ์และ | ระบบระบายน้ำ  |        | ำลังดำเนินการ |          |
|                   |              |        |             |          |
| บรรจุภัณฑ์ สินสาคร    |              |        |             |          |
+-------------------+--------------+--------+-------------+----------+
| อาคารโภชนาการ     | อาคาร        | 423    | 2547-ก      | บริษัทฯ    |
| บางกอก-           |              |        | ำลังดำเนินการ |          |
|                   |              |        |             |          |
| แอร์เวย์            |              |        |             |          |
| สนามบินสุวรรณภูมิ     |              |        |             |          |
+-------------------+--------------+--------+-------------+----------+
| ศูนย์ซ่อมบำรุง        | อาค          | 210    | 2547-ก      | บริษัทฯ    |
| บางกอก-           | ารศูนย์ซ่อมบำรุง |        | ำลังดำเนินการ |          |
|                   |              |        |             |          |
| แอร์เวย์            |              |        |             |          |
| สนามบินสุวรรณภูมิ     |              |        |             |          |
+-------------------+--------------+--------+-------------+----------+
| ไซโลเก็บข้าว /      | ไซโลเก็บข้าว   | 189    | 2547-ก      | บริษัทฯ    |
| แคปปิตัลซีเรียล       |              |        | ำลังดำเนินการ |          |
+-------------------+--------------+--------+-------------+----------+
| Makro Store (6    | Hypermarket  | 338    | 2546-ก      | บริษัทฯ    |
| stores)           |              |        | ำลังดำเนินการ |          |
+-------------------+--------------+--------+-------------+----------+
| Tesco Lotus (2    | Hypermarket  | 250    | 2547-ก      | บริษัทฯ    |
| stores)           |              |        | ำลังดำเนินการ |          |
+-------------------+--------------+--------+-------------+----------+
| ระบบรวบรวมน้ำเสีย   | ระบ          | 421    | 2545-ก      | กิจ       |
|                   | บรวบรวมน้ำเสีย |        | ำลังดำเนินการ | การร่วมค้า |
| กรุงเทพมหานคร      |              |        |             |          |
| ระยะที่ 4           |              |        |             |          |
+-------------------+--------------+--------+-------------+----------+
| โรงแรมกระบี่รีสอร์ท   | โรงแรม       | 358    | 2544-2546   | บริษัทย่อย  |
+-------------------+--------------+--------+-------------+----------+

บริษัทย่อย - บริษัท คริสเตียนีและนีลเส็น คอนสตรัคชั่น (ไทย) จำกัด

กิจการร่วมค้า - กิจการร่วมค้า เนาวรัตน์, อิตาเลียนไทย, คริสเตียนี และ เอ.เอส. ร่วมค้า

ขั้นตอนการดำเนินการก่อสร้าง

เมื่อบริษัทฯ ได้รับหนังสือแสดงเจตจำนง หรือลงนามในสัญญาก่อสร้างเพื่อรับงานแล้ว บริษัทฯ
จะจัดให้มีการประชุมระหว่างฝ่ายประเมินราคากับฝ่ายก่อสร้าง
เพื่อประสานงานและหารือในรายละเอียดของการประเมินราคาและแผนงานของโครงการ
ทั้งนี้เพื่อให้งานก่อสร้างดำเนินไปด้วยดีและสามารถส่งมอบให้ลูกค้าได้ภายในเวลาและงบประมาณที่กำหนด

บริษัทฯ จะแต่งตั้งผู้จัดการโครงการ ให้ทำหน้าที่แทนบริษัทฯ ประจำหน่วยงานก่อสร้าง
ซี่งมีหน้าที่และความรับผิดชอบดังนี้

1.  จัดทำแผนงานก่อสร้างหลักและงบประมาณค่าก่อสร้าง

2.  วางแผนงานย่อยให้สอดคล้องกับแผนงานก่อสร้างหลัก จัดทำผังบุคลากรและแรงงาน
    จัดทำบัญชีวัสดุและเครื่องมือ

3.  หารือร่วมกับเจ้าของงานหรือตัวแทน
    เพื่อกำหนดการประชุมสำหรับติดตามความก้าวหน้าของงานและร่วมแก้ไขปัญหา
    เพื่อให้สามารถส่งมอบงานได้ตามกำหนด

4.  จัดทำเอกสารเบิกเงินค่างวดงาน พร้อมติดตามการชำระเงินจากผู้ว่าจ้าง

5.  รวบรวมหลักฐานการแก้ไขแบบและงานก่อสร้างเพิ่มเติม
    เพื่อขอเพิ่มค่างานหรือขอขยายเวลาก่อสร้าง
    อันเนื่องมาจากการแก้ไขแบบหรือการล่าช้าจากบุคคลอื่น
    ที่จะส่งผลให้งานไม่สามารถแล้วเสร็จตามสัญญา

6.  ตรวจสอบ ควบคุมงานให้เป็นไปตามแผนงานและแบบกำหนด
    พร้อมตรวจสอบความเรียบร้อยของงานก่อนส่งมอบงานให้เจ้าของโครงการ

กลยุทธ์ทางการตลาดและการแข่งขัน

-   ตลอดระยะเวลาอันยาวนานเกือบ 100 ปี ที่คริสเตียนีและนีลเส็น
    ได้ทำการก่อสร้างทั้งในภาครัฐและเอกชนมาแล้วหลายโครงการในกว่า 70 ประเทศทั่วโลก
    รวมถึงประเทศไทยที่บริษัทฯ ได้ก่อตั้งมานานกว่า 70 ปี
    ซึ่งนับเป็นบริษัทที่อยู่คู่กับประเทศไทยมานับแต่เริ่มการพัฒนาประเทศ
    ทำให้บริษัทมีชื่อเสียงเป็นที่รู้จัก ตลอดระยะเวลาที่ผ่านมาบริษัทฯ
    ไม่เคยผิดภาระผูกพันที่ได้ให้ไว้กับลูกค้า

-   บริษัทฯ ได้มีการกำหนดนโยบายคุณภาพตามมาตรฐาน ISO
    เพื่อให้หน่วยงานก่อสร้างทุกโครงการรวมถึงสำนักงานให้ใช้เป็นหลักในการดำเนินงานให้บรรลุข้อกำหนดต่างๆ
    ตามความต้องการของลูกค้าโดยเน้นถึงประสิทธิภาพ คุณภาพและความปลอดภัย
    รวมถึงการดำเนินงานให้แล้วเสร็จตามแผนงานก่อสร้างและงบประมาณ

-   ความเชี่ยวชาญทางเทคนิคเฉพาะด้าน เช่น การก่อสร้างแบบเลื่อน (Slip Form
    Construction) การก่อสร้างระบบดันท่อ (Pipe Jacking Construction)
    การก่อสร้างอุโมงค์ใต้น้ำ ทำให้บริษัทฯ
    สามารถดำเนินการก่อสร้างได้อย่างรวดเร็วในต้นทุนการก่อสร้างที่ต่ำ
    ด้วยประสบการณ์ความชำนาญเฉพาะด้านนี้จะเป็นส่วนหนึ่งที่ทำให้บริษัทฯ
    น่าจะมีโอกาสได้เข้ารับการคัดเลือกให้เป็นผู้รับเหมาหากมีงานก่อสร้างประเภทนี้

-   บุคลากรที่มีคุณภาพ ผู้บริหารระดับสูงของบริษัทฯ เป็นผู้ที่อยู่ในธุรกิจรับเหมาก่อสร้างมานาน
    มีประสบการณ์ในการบริหารโครงการที่มีความหลากหลาย
    ทั้งในเรื่องของความยากง่ายและขนาดของโครงการที่แตกต่างกันไป อีกทั้งบริษัทฯ
    มีนโยบายที่ชัดเจนในการพัฒนาเสริมสร้างทักษะให้กับพนักงานอย่างต่อเนื่องเพื่อให้ได้รับความรู้ใหม่ในงานอยู่เสมอ
    บริษัทฯ ได้ตั้งแผนกพัฒนาธุรกิจขึ้นเพื่อทำหน้าที่ประสานงานและหางานประมูลให้กับบริษัทฯ
    เป็นผลให้บริษัทฯ มีศักยภาพทางด้านการตลาดมากขึ้น

ลักษณะลูกค้าและกลุ่มเป้าหมาย

ลูกค้าของบริษัทฯ จะประกอบด้วยหน่วยงานรัฐบาล สถาบันการศึกษา และบริษัทเอกชน
โดยมีสัดส่วนของบริษัทเอกชนเป็นส่วนมาก (2547 : 100%) ลูกค้าของบริษัทฯ
จะเป็นกลุ่มลูกค้าเดิมที่ไว้วางใจให้บริษัทฯ
ดำเนินการก่อสร้างในโอกาสที่มีการขยายงานหรือการก่อสร้างใหม่ๆ

จากนโยบายของภาครัฐในการลงทุนเพื่อปรับปรุงระบบขนส่งมวลชนทั่วประเทศ อีกทั้งโครงการต่างๆ
ที่รออนุมัติอยู่ ทำให้บริษัทฯ คาดการณ์ได้ว่าจะมีสัดส่วนงานก่อสร้างในภาครัฐเพิ่มขึ้นจากปีที่ผ่านมา

นโยบายการเสนอราคาของบริษัท

การคำนวณราคาเพื่อประมูลรับเหมาโครงการ มีกำหนดรูปแบบหลัก ๆ ได้ดังนี้

1. ระบบราคาคงที่ (FIXED PRICE SYSTEM)

ภายใต้ระบบนี้บริษัทรับเหมาจะกำหนดราคาคงที่ขึ้นมาโดยบริษัทฯจะรับผิดชอบถ้ามีการเปลี่ยนแปลงในต้นทุนค่าใช้จ่าย
อย่างไรก็ตาม
ในสัญญาก่อสร้างบางสัญญาของภาครัฐบาลและเอกชนจะกำหนดปัจจัยต้นทุนที่สามารถปรับได้ถ้ามีการเปลี่ยนแปลง
เช่นค่าเงินเฟ้อ และปัจจัยต้นทุนอื่นๆ ที่กำหนดโดยผู้ว่าจ้าง นอกจากนั้น
ผู้ว่าจ้างจะต้องรับผิดชอบในกรณีที่มีค่าใช้จ่ายเพิ่มขึ้นจากการเปลี่ยนแปลงแบบ หรือโครงสร้างต่างๆ

2. ระบบราคาต่อหน่วย (UNIT PRICE)

บริษัทผู้ประมูลจะเสนอราคาวัสดุและค่าแรงงานในรูปต่อหน่วยซึ่งจะได้มีการชำระตามปริมาณที่เกิดจริงตามราคาต่อหน่วยที่เสนอ
ซึ่งในสัญญาจะมีการกำหนดปัจจัยต้นทุนที่สามารถปรับได้เช่นเดียวกับระบบราคาคงที่

  ทั้งนี้การเสนอราคาจะเป็นวิธีใดขึ้นอยู่กับการกำหนดของผู้ว่าจ้าง บริษัทฯ
  มีการคิดราคาโดยถือหลักต้นทุนบวกอัตรากำไรมาตรฐานขั้นต้น ซึ่งมีอัตราเฉลี่ยที่ร้อยละ 10
  ทั้งนี้ขึ้นอยู่กับปัจจัยต่างๆ เช่น การแข่งขัน ความซับซ้อนของงาน
  และภาวะความขาดแคลนแรงงานและวัสดุก่อสร้าง เป็นต้น

ขั้นตอนการดำเนินงาน

ผู้บริหารระดับอาวุโสของบริษัทฯ รวมถึงฝ่ายพัฒนาธุรกิจ มีหน้าที่ที่จะต้องติดตามข่าวสาร
รับการติดต่อจากลูกค้าที่ติดต่อเข้ามาเอง ติดตามข้อมูลจากแหล่งข่าวของโครงการต่างๆ
ทั้งในภาครัฐและเอกชน ติดตามข่าวสารจากบริษัทที่ปรึกษาต่างๆ
ติดต่อเข้าพบเจ้าของโครงการและที่ปรึกษาโครงการ จากแหล่งข่าวเหล่านี้ทำให้บริษัทฯ
ได้รับงานก่อสร้างเข้ามาสม่ำเสมอ

วิธีการตกลงว่าจ้างงานก่อสร้าง โดยปกติมี 3 วิธี คือ

1. การประกวดราคา

ส่วนใหญ่จะเป็นงานโครงการของรัฐ มีการประกาศในหนังสือพิมพ์
ตามสถานที่ราชการหรือหน่วยงานนั้นๆ เมื่อบริษัทฯ ตัดสินใจเข้าร่วมประกวดราคาแล้ว
มีขั้นตอนต่อไปนี้

1.1 การซื้อเอกสารประกวดราคา

  1.2 การเตรียมงานประกวดราคาแยกออกเป็น 3 ส่วน คือ

1.2.1 การเตรียมการเชิงพาณิชย์ ได้แก่
เตรียมเอกสารรายละเอียดตามกฎหมายเอกสารทางด้านการเงินและประวัติของบริษัทฯ
พิจารณาความต้องการของสัญญา เช่น การประกันภัยต่างๆ
เงื่อนไขการเบิกจ่ายเงินและศึกษารายละเอียดเฉพาะของสัญญา
ติดต่อธนาคารเพื่อทำหนังสือค้ำประกันซองเสนอราคา

  1.2.2 การเตรียมการด้านประเมินราคา ได้แก่ ตรวจดูสถานที่ก่อสร้าง การหาปริมาณงาน
  สอบราคาวัสดุก่อสร้าง สอบราคาจากผู้รับเหมาช่วงกรณีที่เป็นความชำนาญเฉพาะอย่าง

3.  การเตรียมแผนงานก่อสร้าง ได้แก่ การกำหนดวิธีการก่อสร้าง การจัดหาเครื่องมือ เครื่องใช้
    โดยการจัดซื้อหรือเช่าเป็นพิเศษ พิจารณาถึงบุคลากรให้สอดคล้องกับลักษณะของงาน

  1.3
  ทำการประมาณราคาและค่าใช้จ่ายทั้งหมดตามรายละเอียดและวิธีที่กำหนดไว้ในเอกสารประกวดราคา
  ยื่นประมูลตามวัน เวลา และสถานที่ที่ระบุไว้

2. การเสนอราคาโดยได้รับเชิญ

งานในลักษณะนี้มีที่มาจากผู้ออกแบบและที่ปรึกษางานก่อสร้าง
เสนอแนะผู้รับเหมาตรงกับลักษณะงานและที่มีผลงานที่น่าเชื่อถือให้แก่เจ้าของโครงการ
เพื่อพิจารณาถึงความสามารถในการดำเนินการก่อสร้าง
และออกหนังสือเชิญให้เข้าร่วมประกวดราคา

3. การตกลงราคาโดยตรง

ในบางครั้ง เจ้าของโครงการมีความเชื่อถือในชื่อเสียงและผลงานของบริษัทฯ จึงให้บริษัทฯ
เสนอราคาโดยเปรียบเทียบกับประมาณการของเจ้าของโครงการ บริษัทฯ
จะยื่นเสนอราคาตามประมาณการที่เจ้าของโครงการหรือผู้ออกแบบกำหนดไว้
อาจมีการต่อรองราคากันด้วยหลักเกณฑ์ที่ทุกฝ่ายพอใจ งานในลักษณะนี้นอกจากบริษัทฯ
จะตกลงราคาโดยใช้แบบที่เจ้าของโครงการจ้างผู้ออกแบบคนอื่นแล้ว บริษัทฯ
ยังรับเป็นทั้งผู้ออกแบบและก่อสร้างด้วย

การตัดสินใจและการต่อรองราคา

ก่อนการว่าจ้างจะเกิดขึ้น จะมีการเสนอราคาในการประกวดราคา หรือดำเนินการต่อรองราคา
เจ้าของโครงการจะเลือกผู้รับเหมาซึ่งยื่นเสนอโดยถูกต้องตามเงื่อนไขและในราคาที่อยู่ในเกณฑ์ที่เหมาะสมสำหรับโครงการ
ในบางกรณีเจ้าของโครงการอาจขอให้ผู้ยื่นประมูลชี้แจงข้อมูลเพิ่มเติมก่อนตัดสินใจเลือกผู้รับเหมา
หากบริษัทฯ ได้รับเลือกทางเจ้าของโครงการก็จะแจ้งให้บริษัทฯ ทราบเป็นลายลักษณ์อักษรต่อไป

การจัดจำหน่ายและช่องทางการจัดจำหน่าย

บริษัทฯ เป็นผู้รับเหมาก่อสร้างที่มีชื่อเสียงในระดับแนวหน้าในกลุ่มอุตสาหกรรมการก่อสร้าง
อีกทั้งเป็นบริษัทในตลาดหลักทรัพย์แห่งประเทศไทย มีความแข็งแกร่งในหลายๆ ด้าน
มีแหล่งข้อมูลทางการตลาดดังนี้

  1. ลูกค้าเดิม ลูกค้าปัจจุบันที่บริษัทฯ ติดต่อโดยตรง

  2. การเชิญโดยเฉพาะเจาะจงให้เข้าร่วมประมูลงานจากผู้ว่าจ้าง

  3. จากสื่อต่าง ๆ ที่โฆษณาโดยทั่ว ๆ ไป

  4. จากวิธีอื่น ๆ เช่น จากผู้ถือหุ้น ที่ปรึกษาโครงการและผู้รู้จัก

บริษัทฯ
สนใจโครงการใดก็จะซื้อซองประกวดราคาและมอบหมายให้แผนกประมาณราคาเป็นผู้คิดต้นทุนทั้งหมดของโครงการตามแบบก่อสร้างที่ได้มาอย่างละเอียดถี่ถ้วน
พร้อมทำการตรวจทานอีกครั้งว่า ปริมาณ ราคา และเงื่อนไขต่างๆ ของลูกค้า
ได้รวมอยู่ครบในใบสรุปราคา
จากนั้นส่งต่อให้ผู้บริหารที่รับผิดชอบตรวจทานอีกครั้งก่อนบวกกำไรและภาษีที่เกี่ยวข้องเพื่อกำหนดราคาเข้าร่วมประมูล
และเมื่อชนะการประมูล บริษัทฯ จะได้รับ Letter of Award จากผู้ว่าจ้าง
จากนั้นแผนกประมาณราคาจะส่งประมาณการต้นทุนและแบบก่อสร้างให้ฝ่ายก่อสร้างรับไปดำเนินการต่อ

ภาวะอุตสาหกรรมและการแข่งขัน

ภาวะอุตสาหกรรมการก่อสร้างในประเทศไทยในปี 2547 ยังคงมีการลงทุนอย่างต่อเนื่อง
อันเป็นผลมาจากนโยบายของรัฐบาลที่มุ่งฟื้นฟูภาคอสังหาริมทรัพย์
และการจัดสรรงบประมาณเพื่อปรับปรุงระบบขนส่งมวลชนทั่วประเทศให้แล้วเสร็จในอีก 6 ปี
(2547-2552) มูลค่าประมาณ 7 แสนล้านบาท อีกทั้งโครงการที่รอรับการอนุมัติอีกประมาณ 1.4
ล้านล้านบาท ทำให้คาดการณ์ได้ว่าธุรกิจก่อสร้างจะยังคงขยายตัวต่อไปอีกอย่างต่อเนื่อง

คู่แข่งขันในธุรกิจรับเหมาก่อสร้าง

ในปีที่ผ่านมามูลค่างานก่อสร้างทั้งหมดมีมูลค่าประมาณ 5-6 แสนล้านบาท
โดยมีผู้รับเหมารายใหญ่อยู่ไม่มากรายที่เป็นผู้รับเหมาที่เป็นบริษัทจดทะเบียนในตลาดหลักทรัพย์แห่งประเทศไทย
ทั้งนี้บริษัทฯ นับเป็นหนึ่งในผู้รับเหมารายใหญ่ที่เป็นบริษัทจดทะเบียนในอุตสาหกรรมนี้

บริษัทฯ ได้ขึ้นทะเบียนเป็นผู้รับเหมาชั้นหนึ่งกับหน่วยงานราชการที่สำคัญ เช่น กรมทางหลวง
กรมชลประทาน กรุงเทพมหานคร เป็นต้น
เพื่อรับงานก่อสร้างของหน่วยงานเหล่านี้ได้ทุกขนาดและไม่จำกัดวงเงิน

ในปีที่ผ่านมา บริษัทฯ
ได้ดำเนินการตามแผนฟื้นฟูกิจการในส่วนที่เป็นสาระสำคัญลุล่วงไปแล้วเป็นส่วนใหญ่
โดยเฉพาะการปรับโครงสร้งหนี้ ทำให้บริษัทฯ สามารถลดภาระดอกเบี้ยจ่ายลงไปได้มาก
ส่งผลให้บริษัทฯ มีสภาพคล่องที่เพิ่มขึ้น สามารถนำไปใช้ในกิจการของบริษัทฯ
อาทิการซื้อเครื่องมือเครื่องจักรเพื่อใช้ในงานก่อสร้างเพิ่มขึ้น

งานที่ยังไม่ได้ส่งมอบ ณ วันที่ 31 ธันวาคม 2547

บริษัทฯ มีงานที่ยังไม่ได้ส่งมอบ ณ วันที่ 31 ธันวาคม 2547 มีมูลค่ารวมประมาณ 1,400 ล้านบาท
โครงการที่มีมูลค่าเกินร้อยละ 10 ของรายได้รวมตามงบการเงิน มีดังต่อไปนี้

+------------------+----------------+----------+-------------+--------+
| ชื่อโครงการ        | ประเภท         | มูลค      | ปีที่คาดว่า     | ดำเนิน  |
|                  |                | ่าโครงการ |             | การโดย |
|                  |                |          | จะแล้วเสร็จ   |        |
|                  |                | (ล้านบาท) |             |        |
+------------------+----------------+----------+-------------+--------+
| โครงการฝักข้าวโพด  | อาคารที่พักอาศัย   | 424      | 2548        | บริษัทฯ  |
| – กทม.           |                |          |             |        |
+------------------+----------------+----------+-------------+--------+
| มหาวิทยาลัยกรุงเทพ  | อาคารเรียน      | 487      | 2548        | บริษัทฯ  |
+------------------+----------------+----------+-------------+--------+
| โรงเรียนเตรียมทหาร | อาคารเรียน      | 549      | 2548        | บริษัทฯ  |
+------------------+----------------+----------+-------------+--------+
| อาคารโภชนาการ /  | อาคาร          | 423      | 2548        | บริษัทฯ  |
|                  |                |          |             |        |
| บางกอกแอร์เวย์     |                |          |             |        |
+------------------+----------------+----------+-------------+--------+
| โค               | ร              | 421      | 2548        | กิจการ  |
| รงการรวบรวมน้ำเสีย | ะบบรวบรวมน้ำเสีย |          |             |        |
|                  |                |          |             | ร่วมค้าฯ |
| กรุงเทพมหานคร     |                |          |             |        |
| ระยะที่ 4          |                |          |             |        |
+------------------+----------------+----------+-------------+--------+

วัตถุดิบและผู้จำหน่ายวัตถุดิบ

วัตถุดิบที่ใช้ในการก่อสร้างส่วนใหญ่ได้แก่ ปูนซิเมนต์ เหล็ก ทราย ไม้ เป็นต้น บริษัทฯ
จัดซื้อวัสดุเหล่านี้ภายในประเทศทั้งหมด โดยที่บริษัทฯ มีความสัมพันธ์ที่ดีกับผู้ผลิตวัสดุก่อสร้างรายใหญ่
มาเป็นเวลานาน มีการติดต่อโดยตรงกับผู้ผลิตรายใหญ่เช่น บริษัท ปูนซิเมนต์ไทย จำกัด (มหาชน)
จากการที่เป็นคู่ค้ากับบริษัทเหล่านี้มาเป็นเวลานาน และบริษัทฯ ได้ปฏิบัติตามเงื่อนไขการค้า
ทุกประการ ทำให้บริษัทฯ ได้รับความช่วยเหลือเป็นอย่างดี

วัสดุก่อสร้างที่ใช้ในการก่อสร้างโดยทั่วไปจะอยู่ในอัตราส่วนที่ถัวเฉลี่ยกันไป ดังนั้น
จึงไม่มีวัสดุก่อสร้างชนิดใดชนิดหนึ่งที่มีต้นทุนเกินร้อยละ 50 ของต้นทุนการผลิตรวม